paragraph_text: Dunbarov broj je broj članova prvobitne ljudske zajednice, nazvan prema britanskom primatologu Robinu Dunbaru koji je na temelju relativne veličine ljudskog neokorteksa procijenio da je ljudski mozak baždaren na život u grupi od približno 150 jedinkâ. Robin Dunbar utvrdio je da veličina majmunskog čopora raste s relativnom veličinom neokorteksa primata.<ref> Dunbar, R. I. M. (1992). "Neocortex size as a constraint on group size in primates". Journal of Human Evolution. 22 (6): 469–493. doi:10.1016/0047-2484(92)90081-J. Drugim riječima, napredniji primati žive u većim zajednicama. Na temelju dobivene korelacije, ekstrapolacijom je utvrdio da je ljudski neokorteks adaptiran na približno 150 jedinkâ.